

CONVOCATÒRIA DEL 26è. CONCURS DE DECORACIÓ NADALENCA


L’Àrea d’Acció Comercial, convoca el 26è CONCURS DE DECORACIÓ NADALENCA, dins de la campanya de Nadal, com una acció per a la promoció del comerç local i la millora de la imatge del municipi.
Es tracta d’un concurs que s’adreça a tots els comerciants i habitants de Deltebre, que consta de les modalitats d’aparadors, cases i jardins (només decoració exterior), i pessebres.
El concurs es regirà per les bases següents:

1.-Categories:

Les categories son :

Aparadors: Hi podran participar tots els comerciants amb establiments oberts al municipi.

Cases i jardins: Obert a tot el poble, només es podran presentar aquelles decoracions que es trobin a l’exterior de la casa i siguin visibles per al públic en general, des del carrer.
Millor pessebre: Obert a tot el poble.



2.-Temàtica:

La temàtica serà el Nadal i la composició d'elements o proposta d'ornamentació serà de lliure elecció per als participants
Per a la decoració nadalenca es podran emprar tota mena de materials que els participants considerin oportuns. Es valorarà la utilització de materials reciclats i sistemes d’il·luminació amb energies renovables.


3.-Sistema de votació .

El sistema de votació es realitzarà per mitjà d’un jurat compost per diferents representants de les Associacions Locals que participen activament dels actes culturals, turístics i lúdics en general, organitzats per l’Ajuntament.
La Regidoria d’acció comercial posarà a disposició del jurat el material necessari, que inclourà el llistat de participants per tal de puntuar els següents aspectes:
· Espectacularitat i impacte comercial
· Originalitat
· Ús de materials reciclats

· Qualitat artística

· Dificultat en l’elaboració i/o hores de dedicació


4.-Inscripcions

Les inscripcions seran gratuïtes i caldrà formalitzar-les fins 10 dies naturals a partir del següent al de la seva publicació en el BOP de Tarragona, a les 14h, enviant un correu electrònic a: acció comercial@deltebre.cat, adjuntant:
En cas dels comerços:

· Nom del comerç, adreça, persona de contacte, telèfon i correu electrònic.
En el cas de les decoracions exteriors pessebres:

· Nom de la/es persona/es que han fet la decoració i/o pessebre, adreça, persona de contacte, telèfon i correu electrònic.
5.-Compromís i durada exposició decoració nadalenca.

Les realitzacions hauran d’estar preparades per a la seva exhibició, com a màxim fins el termini de presentació de les inscripcions i s’han de conservar fins el 8 de gener.
6.-Premis

En aquesta 26è edició, els premis seran els següents:

APARADORS:

- 1r.500 € - 2n.350 € - 3r.250 € - 4t.150 € - 5è 150 €


CASES I JARDINS:

- 1r. 200 € - 2n 150 € - 3r 100 €


MILLOR PESSEBRE:

-Premi únic: 100 €








L’import restant de la partida de Premis i Beques d’Acció Comercial (48100.43300), estarà destinat a ajudar i motivar la participació dels comerços, amb un import màxim de 3000.-€.
En aquest sentit, tots aquells establiments que no hauran estat premiats rebran una quantitat simbòlica per la seva participació.
7.- Lliurament de premis:

En aquesta 26a. edició el lliurament de premis es farà de manera personalitzada. És a dir, els representants del govern municipal aniran personalment als comerços i cases de les persones guanyadores a lliurar personalment el premi simbòlic (un detall amb el nom del concurs i el premi obtingut).
Un cop s’hagin lliurat els premis, la dotació econòmica corresponent a cada premi, s’ingressarà per transferència bancària.


8.-Disposició addicional

La inscripció en aquest concurs implica l'acceptació expressa de les seues bases en la seua totalitat.
Deltebre (Delta de l’Ebre), 30 de novembre de 2023. 
EL SECRETARI ACCTAL.,
David Torres Fabra

